Foto: Reuters Xitoy AQShning yangi bojlariga nisbatan o‘z javob choralarini joriy etishga tayyorlanmoqda. Bu haqda The Wall Street Journal manbalarga asosan xabar berdi. Aniqlik kiritilishicha, Xitoyning choralari AQShga qishloq xo‘jaligi mahsuloti eksportiga aloqador bo‘lishi mumkin. Avvalroq AQSh prezidenti Donald Trampning ma’muriyati shu haftadayoq Xitoy tovarlariga taxminan 60 mlrd dollarlik miqdorda bojlar joriy etish niyatida ekani xabar qilingandi. Aniqlik kiritilishicha, bojlar Pekinni Amerika korxonalaridan intellektual mulkni o‘g‘irlaganlik uchun jazolash sifatida joriy etilmoqda.